Yidir yessaweḍ ad d-isenked tugett n lecɣal imucaɛen i txddem tmmeṭṭut s ṭṭaqa di tmetti taqbaylit taqburt, d yiwen n uḍris aẓawan, anda i d-yewwi aṭas n lemɛna, ijmeɛ-d akk axeddim aqbur am tiwizi, d lqeḍ n uzemmur, tayerza, asendu d usarwet, ad d-nnaf ɣer tmetti taqbaylit d akken lecɣal-nsen cudden ɣer laɛwayed n imezwura, ad d- nnaf d akken ansayen-agi d yiwen n uḥric yebnan amezruy n lejdud-nneɣ, maca tura nezmer ad d-ninni bdan kecmen deg uderbuz n tattut, ur llin ara di tmetti taqbaylit tatrart, asefru-agi yewwi-t-d Yidir d asmekti i wayen i d-ǧǧa tjaddit.